* Стална делегација Народне скупштине при ПС Медитерана учествовала је на Осмој пленарној седници ПС Медитерана, од 20. до 23. јануара 2014. године у Марсеју. У делегацији Народне скупштине били су Невена Стојановић, члан Управног одбора Панела о трговини и инвестицијама у Медитерану, Светислава Булајић, потпредседник Економског одбора у ПСМ, Саша Максимовић, Горица Мојовић и заменик члана сталне делегације Александар Сенић.
* Чланови сталне делегације Народне скупштине при Парламентарној скупштини Медитерана учествовали су на Међувладиној конференцији на високом нивоу, 30. и 31. маја 2013. године у Женеви. У делегацији Народне скупштине биле су чланови делегације Светислава Булајић и Невена Стојановић.
* Члан сталне делегације Народне скупштине у Парламентарној скупштини Медитерана, народна посланица Невена Стојановић учествовала на састанку Управног одбора ПАМ Комисије за трговину и инвестиције у Медитерану, 3. маја 2013. године у Рабату, Мароко.
* Чланови сталне делегације Народне скупштине при Парламентарној скупштини Медитерана учествовали су на Седмом пленарном заседању ове организације, које је одржано 12. и 13. октобра 2012. године, у Сент Џулијансу, на Малти.
Шеф делегације Народне скупштине Момо Чолаковић обезбедио је подршку парламентараца држава чланица ПС Медитерана за одржавање заседања пленума у Србији 2014. године. Чланица наше делегације Светислава Булајић изабрана је за потпредседника Економског одбора ПС Медитерана, док је Ана Секуловић, која је промовисана у члана Економског панела и преузела место у Управном одбору, иницирала пројекат у области регионалне спољне трговине, у сарадњи са специјализованим агенцијама УН и водећим универзитетима у региону.
У делегацији Народне скупштине били су шеф делегације Момо Чолаковић и чланови делегације Мићо Роговић, Горица Мојовић, Светислава Булајић и Ана Секуловић.